stanford-oval/wikipedia huggingface dataset:
Anatolikó Sélino

| Anatolikó Sélino Ανατολικό Σέλινο |
| --- | --- |
 Agía Eirínin rotko ja Lefká Óri -vuorten länsipää Monísta nähtynä.
 Kunnallisyksikön sijainti
 Anatolikó Sélino
 Koordinaatit: 35°16′N, 23°51′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Kántanos-Sélino
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  740402
Väkiluku (2011):  1 021
Aikavyöhyke:  UTC+2
 – Kesäaika:  UTC+3
Postinumero:  730 09
Suuntanumero(t):  28230
Rekisterikilpi:  ΧΝ, XB
Infobox OKVirheellinen NIMI-arvo: 
Anatolikó Sélino (kreik. Ανατολικό Σέλινο; virallisesti Δημοτική Ενότητα Ανατολικού Σελίνου, Dimotikí Enótita Anatolikoú Selínou) on yksi Kántanos-Sélinon kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 1 021 (vuonna 2011).
Kreetan etelärannikkoa Soúgiassa.
Anatolikó Sélino, suomeksi ”Itäinen selleri”, käsittää Kántanos-Sélinoksen kunnan itäosan Kreetan saaren lounaisosassa. Kunnallisyksikön alueella sijaitsevat muun muassa Agía Eirínin rotko sekä pienimuotoiseksi turistikohteeksi kehittynyt Soúgian kylä saaren etelärannikolla.
Anatolikó Sélino oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kántanos-Sélinon kunnaksi yhdessä Kántanoksen ja Pelekánoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Anatolikó Sélinon kunnallisyksikkö muodostuu seuraavista kyläyhdyskunnista ja asutuksista:
| Kylä- tai kaupunki­yhdys­kunta | Kylä tai muu asutus | Väkiluku (2011) |
| --- | --- | --- |
| Epanochóri | Agía Eiríni | 80 |
| Epanochóri | Epanochóri | 66 |
| Epanochóri | Prinés | 138 |
| Epanochóri | Seliniótikos Gýros | 28 |
| Epanochóri | Tsiskianá | 33 |
| Kampanós | Kampanós | 85 |
| Kampanós | Marália | 22 |
| Rodováni | Agrilés | 22 |
| Rodováni | Kamária | 9 |
| Rodováni | Liváda | 29 |
| Rodováni | Máza | 47 |
| Rodováni | Rodováni | 98 |
| Skáfi | Argastíri | 19 |
| Skáfi | Péra Skáfi | 27 |
| Skáfi | Skáfi | 31 |
| Soúgia | Koustogérako | 44 |
| Soúgia | Livadás | 17 |
| Soúgia | Moní | 23 |
| Soúgia | Soúgia | 136 |
| Teménia | Pappadianá | 3 |
| Teménia | Strátoi | 15 |
| Teménia | Teménia | 49 |
Yhteensä: 1 021
Aiheesta muualla

Kuvia tai muita tiedostoja aiheesta Anatolikó Sélino Wikimedia Commonsissa
Antistat

| 'Antistat' Midi Miliz |
| --- | --- | --- |

Studioalbumin tiedot
 Julkaistu: 29. huhtikuuta 2001
 Tuottaja(t): Arne Schauffhausen Wayan Raabe
 Tyylilaji: psytrance, tekno
 Kesto: 73.57
 Levy-yhtiö: d.Drum
Midi Milizin muut julkaisut
|    | Antistat 2001 | Passages 2002 |
Antistat on saksalaisen teknoyhtyeen Midi Milizin esikoisalbumi, joka julkaistiin huhtikuussa 2001.
Kappaleet

Antistat – 6.38
Nüt – 6.59
Low Cargo – 7.46
Blackbox – 7.56
Soopercharge – 6.58
Restore My Soul – 7.38
Instant I.D. – 6.44
Force Fed – 7.59
Scandy Candy – 15.17
Aiheesta muualla

Antistat Discogs.comissa (englanniksi)
Ampumahiihdon maailmancup 2025–2026

| 0 | 1 | 2 |
| --- | --- | --- |
Ampumahiihdon maailmancup 2025–2026
| Laji | Miehet | Naiset |
Kokonaiscup: 
Pikakilpailu: 
Takaa-ajo: 
Normaalimatka: 
Yhteislähtö: 
Alle 25-vuotiaiden kilpailu: 
Viesti: 
Maacup: 
Sekaviesti: 
← 2024–2025 2026–2027 →
Ampumahiihdon maailmancup 2025–2026 on maailmancupin 49. kausi, joka alkaa 29. marraskuuta 2025 Ruotsin Östersundista ja päättyy 22. maaliskuuta 2026 Norjan Holmenkollenille.
Lyhenteet

| --- | --- |
PK: pikakilpailu
TA: takaa-ajo
NM: normaalimatka
YL: yhteislähtö
VI: viesti
SV: sekaviesti
PV: pariviesti
Kilpailukalenteri

Kauden kilpailuohjelmaan kuuluu yhdeksän kilpailuviikonloppua. Kansainvälinen ampumahiihtoliitto (IBU) julkaisi kauden alustavan kilpailukalenterin 11. helmikuuta 2021. Julkaistussa kalenterissa mainitaan myös talviolympialaiset 2026, joiden ampumahiihtotapahtumat järjestetään Italian Anterselvassa. Vuosien 2014 ja 2018 olympialaisia ei kuitenkaan sisällytetty maailmancupiin, joten niiden kuuluminen maailmancupiin vuonna 2026 on epävarmaa.
| # | Paikka | Päivät | Stadion | Korkeus | Kapasiteetti | PK | TA | NM | YL | VI | SV | PV |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Östersund | 29.11.–7.12. | Östersunds skidstadion | 355 m | 6 000 |  |  |  |  |  |  |  |
| 2 |  Hochfilzen | 8.–14.12. | Hochfilzenin ampumahiihtokeskus | 1 010 m | 10 500 |  |  |  |  |  |  |  |
| 3 |  Le Grand-Bornand | 15.–21.12. | Stade de Biathlon Sylvie Becaert | 928 m | 7 500 |  |  |  |  |  |  |  |
| 4 |  Oberhof | 5.–11.1. | Arena am Rennsteig | 814 m | 12 000 |  |  |  |  |  |  |  |
| 5 |  Ruhpolding | 12.–18.1. | Chiemgau Arena | 710 m | 12 000 |  |  |  |  |  |  |  |
| 6 |  Nové Město na Moravě | 19.–25.1. | Vysočina Arena | 620 m | 20 000 |  |  |  |  |  |  |  |
| OLY |  Anterselva | 6.–22.2. | Südtirol Arena | 1 634 m | 10 357 |  |  |  |  |  |  |  |
| 7 |  Kontiolahti | 2.–8.3. | Kontiolahden ampumahiihtokeskus | 120 m | 15 000 |  |  |  |  |  |  |  |
| 8 |  Otepää | 9.–15.3. | Tehvandi spordikeskus | 150 m | 5 000 |  |  |  |  |  |  |  |
| 9 |  Holmenkollen | 16.–22.3. | Holmenkollenin kansallisareena | 325 m | 13 500 |  |  |  |  |  |  |  |
| Yhteensä | Yhteensä | Yhteensä | Yhteensä | Yhteensä | Yhteensä |  |  |  |  |  |  |  |
| --- | --- |
    Östersund Le Grand-Bornand Oberhof Nové Město Kontiolahti Otepää Holmenkollen   Euroopan kilpailupaikkakunnat.   :     Hochfilzen Anterselva RuhpoldingAlppien kilpailupaikkakunnat Itävallan kartalla.
Antti Miihkinen

Antti Mikael Miihkinen (18. heinäkuuta 1981 Vihti) on suomalainen kymmenottelija. Urheilu-uransa ajan hän edusti Esbo IF -seuraa. Kalevan kisoissa 2010 Miihkinen saavutti kymmenottelusta pronssia ennätystuloksellaan 7225. Hänellä on seitsenottelussa hallissa SM-kultaa vuodelta 2010, SM-hopeaa 2007 ja 2008 sekä SM-pronssia 2006.
Alone (Ténére)

| Alone (Ténére) Terakaft |
| --- | --- | --- |

Studioalbumin tiedot
 Äänitetty : Studio Les Arches,  Real World Studios
 Julkaistu: 8. toukokuuta 2015
 Tuottaja(t): Justin Adams
 Tyylilaji: maailmanmusiikki
 Kesto: 36.34
 Levymerkki: Out Here Records (OH 028)
Terakaftin muut julkaisut
| The Tapsit Years 2014 | Alone (Ténére) 2015 |   |
Alone (Ténére) on malilaisen Terakaft-yhtyeen albumi, joka julkaistiin vuonna 2015.
Kappaleet

Anabayou (Awkward) – 4.00 (säv. Liya Ag Ablil)
afouk Télé (The Sun Is There) – 5.02 (säv. Sanou Ag Ahmed)
Karambani (Nastiness) – 3.21 (säv. Sanou Ag Ahmed)
Itilla Ihene Dagh Aïtma (To My Brothers) – 3.16 (säv. Liya Ag Ablil)
Oulhin Asnin (My Heart Suffers) – 4.04 (säv. Sanou Ag Ahmed)
Kal Hoggar (Kel Ahaggar) – 4.23 (säv. Sanou Ag Ahmed)
Amidinin Senta Aneflas (My Confidant) – 4.04 (säv. Liya Ag Ablil)
Wahouche Natareh (Lions) – 3.46 (säv. Liya Ag Ablil)
Anabayou (Solo) – 4.30 (säv. Diara)
Kokoonpano

Andrew Sudhibhasilp – basso
Liya Ag Ablil – kitara, laulu
Sanou Ag Ahmed – kitara, laulu
Nicolas Grupp – rummut
Alonso de Ercilla

| Alonso de Ercilla |
| --- | --- |
 Alonso de Ercilla
Henkilötiedot
Syntynyt: 1533
Kuollut: 1595 (61–62 vuotta)
Kansalaisuus:  Espanja
Ammatti:  kirjailija, sotilas, hovimies
Kirjailija
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Alonso de Ercilla y Zúñiga (1533–1595) oli espanjalainen runoilija, sotilas ja hovin jäsen.
Ercilla oli vanhaa aatelia ja tuli Kaarle V:n neuvoston jäseneksi ja infantti Filipin hovipojaksi. Hän seurasi sittemmin Kaarle V:tä tämän matkoilla Euroopassa 1547–1551 ja kävi tämän kanssa Englannissa 1554. Pian sen jälkeen Ercilla osallistui espanjalaisten sotaretkeen araukaanikapinallisia vastaan Chilen rannikolla, taisteli seitsemässä verisessä taistelussa ja päätti kuvata näitä taisteluja eeppisessä runoelmassa (aloitettu noin 1558). Hän kirjoitti öisin leirissä pienille paperilapuille ja nahkapalasille, ja hänen kuvauksissaan kuuluu eletty elämä. Runoelman nimi on Araucana. Ensimmäinen osa kuvaa kapinan puhkeamista espanjalaisten ja intiaanien kertoman mukaan siihen ajanjaksoon asti, jolloin hän itse joutui osallistumaan sotaretkeen. Yksitoikkoisuutta välttääkseen hän toisessa ja kolmannessa osassa (1578, 1590) kutoo kertomukseen romanttisia episodeja ja näkyjä. Jättäen sodan kuvauksen kesken hän viimeisessä osassa kertoo Eurooppaan palaamisensa syyt ja kuvaa matkojaan Euroopassa. Eepos on myöhemminkin herättänyt runollista mielenkiintoa.
Aiheesta muualla

Kuvia tai muita tiedostoja aiheesta Alonso de Ercilla Wikimedia Commonsissa
Anarchy

| Anarchy Busta Rhymes |
| --- | --- | --- |

Studioalbumin tiedot
 Äänitetty : 1999–2000
 Julkaistu: 20. kesäkuuta 2000
 Tuottaja(t): Busta Rhymes, DJ Scratch, Jay Dee, Nottz, Swizz Beatz, Just Blaze, Scott Storch, DJ Shok, Rockwilder, P. Killer Trackz, Large Professor
 Tyylilaji: hip hop
 Kesto: 78.19
 Levy-yhtiö: Flipmode / Elektra
Busta Rhymesin muut julkaisut
| E.L.E. 1998 | Anarchy 2000 | Total Devastation 2001 |
Anarchy on rap-artisti Busta Rhymesin neljäs studioalbumi. Se julkaistiin 20. kesäkuuta 2000.
Kappaleet

Intro: The Current State of Anarchy – 2.27
Salute Da Gods!! – 3.46 (tuottanut DJ Scratch)
Enjoy Da Ride – 3.36 (tuottanut Jay Dee)
We Put It Down For Y’All – 3.29 (tuottanut Swizz Beatz)
Bladow!! – 3.40 (tuottanut Scott Storch)
Street Shit – 3.54 (tuottanut Just Blaze)
Live It Up – 3.41 (tuottanut Jay Dee)
Fire – 2.49 (tuottanut Busta Rhymes)
All Night – 3.44 (tuottanut Swizz Beatz)
Show Me What You Got – 3.43 (tuottanut Jay Dee)
Get Out!! – 3.03 (tuottanut Nottz)
The Heist – 4.16 (feat. Ghostface Killah, Raekwon & Roc Marciano, tuottanut Large Professor)
A Trip Out of Town – 5.25 (tuottanut Nottz)
How Much We Grew – 4.54 (tuottanut DJ Shok)
Here We Go Again – 3.28 (feat. Flipmode Squad, tuottanut Just Blaze)
We Comin' Through – 2.59 (tuottanut DJ Scratch)
C'mon All My Niggaz, C'mon All My Bitches – 2.54 (tuottanut DJ Scratch)
Make Noise – 3.17 (feat. Lenny Kravitz, tuottanut Rockwilder)
Ready For War – 4.18 (feat. M.O.P., tuottanut Busta Rhymes)
Why We Die – 3.59 (feat. DMX & Jay-Z, tuottanut P. Killer Trackz)
Anarchy – 4.12 (tuottanut Nottz)
Outro – 0.45 (feat. Baby Sham, Bolo & Spliff Star)
Singlet

”Get Out!!” (2000)
”Fire”
Anna Michalak

Anna Michalak on yhdysvaltalainen ympäristötieteilijä, joka on johtanut Carnegie Institution for Sciencen globaalin ekologian osastoa vuodesta 2020 alkaen. Hän on kuulunut laitoksen henkilökuntaan vuodesta 2011. Hänellä on myös kaksi professuuria Stanfordin yliopistossa.
Michalak suoritti maisterin (1998) ja tohtorin (2003) tutkintonsa Stanfordin yliopistossa. Uransa alkupuolella Michalak tutki kasvihuonekaasujen päästöjä ja miten ilmastonmuutos vaikuttaa kasvien ja maaperän kykyyn sitoa hiiltä. Myöhemmin hän siirtyi tutkimaan ilmastonmuutoksen vaikutuksia jokien, järvien ja meren rannikon veden laatuun.
Michalak on ohjannut 15 väitöskirjaa ja julkaissut 150 tieteellistä artikkelia. Hän sai American Geophysical Societyn Joanne Simpson -mitalin vuonna 2021.
Alyona Alyona

| Alyona Alyona |
| --- | --- |
 Alyona Alyona esiintymässä vuoden 2024 Eurovision laulukilpailussa toukokuussa.
Henkilötiedot
Koko nimi:  Alona Olehivna Savranenko
Syntynyt: 14. kesäkuuta 1991 (ikä 33) Kapitanivka, Kirovohradin alue, Ukraina
Ammatti:  räppäri, laulaja, lauluntekijä
Muusikko
Taiteilijanimi:  Alyona Alyona, alyona alyona
Laulukielet:  ukraina
Aktiivisena:  2018–
Tyylilajit:  rap, hip hop
Levy-yhtiöt:  Def Jam Polska
Aiheesta muualla
alyona-alyona.com/en
  [ Muokkaa Wikidatassa ] [ ohje ]  
Alona Olehivna Savranenko, (ukr. Альо́на Олегівна Савране́нко, s. 14. kesäkuuta 1991 Kapitanivka, Kirovohradin alue, Ukrainan SNT, Neuvostoliitto) taiteilijanimeltään Alyona Alyona on  ukrainalainen rap-artisti ja lauluntekijä. Vuonna 2019 hän julkaisi debyyttialbuminsa nimeltään Puška (Пушка) sekä EP-levyn nimeltään V h’ati MA (В хаті МА).
Alyona Alyonaa on kutsuttu Ukrainan mediassa "Ukrainan uudeksi rapstaraksi" sekä "ukrainalaisen rap-musiikin sensaatioksi". The New York Timesin artikkelissa nimeltään 15 European Pop Acts Who Matter Right Now Alyona Alyonaa verrattiin yhdysvaltalaiseen pop-laulajaan ja rap-artistiin Azealia Banksiin.
Alyona Alyona edusti Ukrainaa yhdessä Jerry Heilin kanssa vuoden 2024 Eurovision laulukilpailussa kappaleella "Teresa & Maria". He tulivat kilpailun finaalissa kolmanneksi saatuaan yhteensä 453 pistettä, joista 307 yleisöltä ja 146 raadeilta.
Varhaiselämä

Alona Savranenko varttui Kapitanivkan kaupunkityyppisessä taajamassa, joka sijaitsee Kirovohradin alueella Ukrainassa. Hänellä on kaksi kandidaatin tutkintoa, joista toisen hän on suorittanut Perejaslavin Hryhori Skovorodan yliopistossa. Ennen rap-artistiksi ryhtymistä Savranenko työskenteli varhaiskasvatuksen opettajana Teremok-nimisessä päiväkodissa Baryšivkassa. Hän opasti myös toista päiväkotia läheisessä Dernivkan kylässä. Savranenko työskenteli varhaiskasvatuksen opettajana kaiken kaikkiaan neljä vuotta, ennen kuin hän saavutti kuuluisuutta rap-artistina.
Musiikkiura

Savranenko aloitti rap-musiikin tekemisen 2000-luvun puolivälissä yrittäen samalla usean kerran tavoittaa suurempaa yleisöä. Hänen taiteilijanimensä oli alunperin Alyona Al.kaida.
Vuoden 2018 lokakuussa käyttäen nykyistä taiteilijanimeään Alyona Alyona, hän julkaisi ensimmäisen musiikkivideonsa kappaleelleen "Rybky" ("Рибки"). 24. lokakuuta hän julkaisi toisen musiikkivideon samalle kappaleelle, mutta tällä kertaa musiikkivideo oli kuvattu yhdessä ammattilaiskuvaajien ja -ohjaajien kanssa. 12. marraskuuta samana vuonna Alyona Alyona julkaisi musiikkivideon kappaleelleen "Holovy" ("Голови"), joka keräsi miljoona katselukertaa ensimmäisen kuukauden aikana julkaisemisestaan. Tämän jälkeen hän julkaisi vielä kaksi musiikkivideota: "Vidtšynjai" ("Відчиняй") -kappaleen musiikkivideo julkaistiin 30. marraskuuta ja "Zalyšaju svi dim" ("Залишаю свій дім") -kappaleen joulukuussa.
Vuonna 2019 silloisen Ukrainan presidentin Petro Porošenkon poliittisen skandaalin keskellä Alyona Alyona julkaisi uuden kappaleensa "Obitsjanky" ("Обіцянки"; suom. Lupaukset). Myöhemmin samana vuonna 8. huhtikuuta Alyona Alyona julkaisi ensimmäisen albuminsa Puška (Пушка) sekä samannimisen kappaleen musiikkivideon. Albumi sisältää neljä aiemmin julkaistua singleä sekä yhdeksän uutta kappaletta, joihin kuuluu muun muassa Alina Pašin kanssa tehty kappale "Padlo" ("Падло"). Samana vuonna Vogue-aikakausilehden huhtikuun numerossa Alyona Alyonaa ylistettiin "Ukrainan epätavallisimmaksi rap-tähdeksi".
Vuoden 2019 elokuussa Alyona Alyona esiintyi Budapestin Sziget-musiikkifestivaalilla. Joulukuussa 2019 hän kirjoitti sanoitukset Tina Karolin ja Julia Saninan kappaleelle "Vilna" ("Вільна"), joka sisällytetiin ukrainalaisen Viddana-elokuvan ääniraidalle. 7. helmikuuta 2020 Alyona Alyona allekirjoitti levytyssopimuksen Def Jam Polska -levy-yhtiön kanssa. 15. tammikuuta 2021 Alyona Alyona voitti Public Choice Award -palkinnon Music Moves Europe Talent Awards -kilpailussa.
Alyona Alyona oli osa Ukrainan kansallista raatia vuoden 2021 Eurovision laulukilpailussa. 17. marraskuuta 2023 Alyona Alyonan ja Jerry Heilin ilmoitettiin kisaavan Ukrainan vuoden 2024 euroviisukarsinnassa kappalellaan "Teresa & Maria". 4. helmikuuta 2024 pidetyssä finaalissa he voittivat kilpailun ja edustivat näin Ukrainaa vuoden 2024 Euroviisuissa Ruotsin Malmössä. He tulivat kilpailun finaalissa kolmanneksi saatuaan yhteensä 453 pistettä, joista 307 yleisöltä ja 146 raadeilta.
Diskografia > Studioalbumit

| Nimi | Yksityiskohdat |
| --- | --- |
Puška (Пушка):  Julkaistu: 8. huhtikuuta 2019  Levy-yhtiö: Hitwonder  Formaatit: digitaalinen lataus, striimaus
V h’ati MA (В хаті МА):  Julkaistu: 25. marraskuuta 2019  Levy-yhtiö: Hitwonder  Formaatit: digitaalinen lataus, striimaus
Galas:  Julkaistu: 16. huhtikuuta 2021  Levy-yhtiö: Come True GmbH / Def Jam Recordings Poland  Formaatit: digitaalinen lataus, striimaus
Lava:  Julkaistu: 10. joulukuuta 2021  Levy-yhtiö: Columbia / ENKO  Formaatit: digitaalinen lataus, striimaus
Diskografia > EP-levyt

| Nimi | Yksityiskohdat |
| --- | --- |
Dai Boh (Jerry Heilin kanssa):  Julkaistu: 26. elokuuta 2022  Levy-yhtiö: Columbia / ENKO  Formaatit: digitaalinen lataus, striimaus
Aiheesta muualla

Kuvia tai muita tiedostoja aiheesta Alyona Alyona Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Alyona Alyona
Käännös suomeksi
Anna Mauranen

Anna Katariina Mauranen (o.s. Oksanen; s. 31. elokuuta 1949 Helsinki) on suomalainen kielitieteilijä ja Helsingin yliopiston englannin kielen professori.
Mauranen on valmistunut 1979 Helsingin yliopistosta filosofian maisteriksi aineinaan englantilainen filologia, yleinen kielitiede, psykologia ja väitellyt 1992 University of Birminghamista tohtoriksi (PhD).
Mauranen on ollut Helsingin yliopiston englannin kielen professori vuodesta 2005. Sitä ennen hän oli vuosina 1995–1999 englannin kielen ja kääntämisen professori Joensuun yliopistossa ja vuosina 1999–2005 englannin kielen professori Tampereen yliopistossa. Hän oli vierailevana professorina 2010 Copenhagen Business Schoolissa.
Mauranen on ollut vuodesta 2014 Helsingin yliopiston vararehtori, sitä ennen Helsingin yliopistossa varadekaani vuosina  2007–2009 ja dekaani vuosina 2010–2014 humanistinen tiedekunnassa sekä Tampereen yliopistossa kielten ja käännöstieteen laitoksen johtaja vuosina 2001–2005. Hän on Suomalaisen Tiedeakatemian esimies vuosina 2020–2021.
António Teixeira

António Teixeira (14. toukokuuta 1707 Lissabon – 1769? Lissabon) oli portugalilainen säveltäjä.
Teixeira opiskeli 10-vuotiaasta asti vuosikymmenen Roomassa Juhana V:n lähettämänä. Portugaliin palaamisensa jälkeen hän sai viran Lissabonin tuomiokirkosta. Hän sävelsi sekä maallista että hengellistä ohjelmistoa, kuten Te Deumin (1734). Teixeira oli myös oopperasäveltäjä ja yksi säveltäjistä, jotka tekivät musiikin António José da Silvan näytelmään As Variedades de Proteu.
Anders Hedberg

| Anders Hedberg |
| --- | --- |

Henkilötiedot
Syntynyt: 25. helmikuuta 1951 (ikä 73) Örnsköldsvik
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Pituus:  180 cm
Paino:  79 kg
Pelaajaura
Pääsarjaura:  1974–1985
Seurat:  Modo AIK (HockeyEttan) Winnipeg Jets (WHA) New York Rangers (NHL)
NHL-varaus:  ei varattu
Anders Hedberg (s. 25. helmikuuta 1951 Örnsköldsvik, Ruotsi) on ruotsalainen jääkiekkoilija ja ensimmäisiä Pohjois-Amerikassa menestyneitä eurooppalaispelaajia. Ruotsissa hänen seuransa olivat MODO Hockey (1967–1972) ja Djurgårdens IF Hockey (1972–1974).
Maanmiehensä Ulf Nilssonin kanssa Hedberg siirtyi vuonna 1974 Winnipeg Jets -seuraan, joka pelasi World Hockey Association -liigassa. Laitahyökkääjä Hedberg oli pian sensaatio WHA:ssa tehtyään 100 tehopistettä vain 65:ssä tulokaskaudella pelaamassaan ottelussa. Hänen ketjunsa keskushyökkääjä oli Ulf Nilsson ja sen toisessa laidassa pelasi jääkiekon supertähti Bobby Hull.
Hedberg oli keskeisessä osassa joukkueensa Jetsin voittaessa WHA-mestaruuden Avco World Trophyn vuosina 1976 ja 1978. Kesällä 1978 Nilsson ja Hedberg allekirjoittivat sopimuksen NHL-seura New York Rangersin kanssa. Hedberg keräsi kaikkiaan 856 pistettä Pohjois-Amerikan ammattisarjoissa pelaamissaan 751 ottelussa. Hän päätti uransa Rangersissa 1985.
Hän pelasi NHL:n tähtijoukkueessa Challenge Cupissa 1979.
Anders Hedberg oli AIK:n General Manager vuosina 1987–1991 ja tämän jälkeen Toronto Maple Leafsin Euroopan pelaajatarkkailun johtaja vuosina 1991–1997. Kaudesta 1996–1997 alkaen hän toimi myös Toronton pelaajakehityksen johtajana ja apulais-GM:na. Ruotsin jääkiekkomaajoukkueen General Managerina hän toimi vuosina 2000–2002. Tämän jälkeen hän palasi NHL:aan ja toimi 2002–2007 Ottawa Senatorsin henkilöstöjohtajana (Director of Player Personnel). 2007–2015 kausilla hän toimi New York Rangersin Euroopan pelaajatarkkailun johtajana ja uransa kaksi viimeistä vuotta MODO Hockeyn Senior Advisorin ja hallituksen jäsenen tehtävissä ennen eläköitymistään.
Palkintoja

Bill Masterton Trophy 1985
Aiheesta muualla

Anders Hedberg Legends of Hockey -sivustolla (englanniksi)
Anders Hedberg The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Börje Salming | Viking Awardin voittaja 1980 | Seuraaja: Kent Nilsson |
| 0 | 1 | 2 |
| --- | --- | --- |
| Edeltäjä: Brad Park | Bill Masterton Trophyn voittaja 1980 | Seuraaja: Charlie Simmer |
Anna Marttala

Anna Marttala (s. 26. huhtikuuta 2000) on suomalainen salibandyn pelaaja, pelipaikaltaan hyökkääjä. Hän on edustanut naisten F-liigassa turkulaista FBC Loistoa kaudella 2020–2021 ja Turun Palloseuraa kaudella 2021–2022. Hän on pelannut liigassa kauden 2021–2022 loppuun mennessä 43 runkosarjaottelua, joissa hän on tehnyt 14 maalia ja antanut 11 maalisyöttöä, sekä 19 pudotuspeliä, joissa hän on tehnyt kaksi maalia ja saanut yhden syöttöpisteen. Hän voitti Suomen-mestaruuden vuonna 2022. Ennen liigakausiaan Marttala edusti 1. divisioonassa Seinäjoen Peliveljiä.
António de Saldanha

António de Saldanha oli portugalilainen tutkimusmatkailija, joka eli 1500-luvulla. Hän oli ensimmäinen eurooppalainen, joka laski ankkurin Pöytälahdessa Etelä-Afrikan rannikolla ja teki ensimmäisen muistiinmerkityn nousun Pöytävuorelle. Häntä on vanhoissa lähteissä sanottu "kastilialaiseksi aatelismieheksi", joka tuli Portugaliin noin vuonna 1497 kuningatar Maria Aragonialaisen palvelukseen. Hänen alkuperäistä nimeään ei tiedetä, mutta nykyisin käytetty nimi johtunee kastilialaisesta kaupungista Saldaña.
Animal I Have Become

| ”Animal I Have Become” Three Days Grace |
| --- | --- | --- |

Singlen tiedot
 Albumilta: One-X
 Julkaistu: 26. huhtikuuta 2006
 Tyylilaji: vaihtoehtometalli, post-grunge
 Kesto: 03.51
 Levy-yhtiö: Jive
Three Days Grace muut singlet
| ”Wake Up” 2005 | ”Animal I Have Become” 2006 | ”Pain” 2006 |
Animal I Have Become on Three Days Grace -yhtyeen ensimmäinen single albumilta One-X. Se julkaistiin 26. huhtikuuta 2006.
Yhtyeen johtohahmo Adam Gontier kirjoitti laulun ollessaan kipulääkkeiden vieroitushoidossa CAMH-hoitolaitoksessa (engl. Centre for Addiction and Medical Health) Torontossa. Kappale kuullaan myös videopelissä WWE Smackdown! vs RAW 2007 ja Shaun White Snowboarding.
Listasijoitukset

| Vuosi | Lista | Paras sijoitus |
| --- | --- | --- |
| 2006 | Billboard Hot 100 | 60 |
| 2006 | Mainstream Rock Tracks | 1 |
| 2006 | Modern Rock Tracks | 1 |
Andrius Gudžius

| Mitalit | Mitalit | Mitalit |  |
| --- | --- | --- | --- |
|  Andrius Gudžius Lontoon MM-kilpailuissa vuonna 2017. |  Andrius Gudžius Lontoon MM-kilpailuissa vuonna 2017. |  Andrius Gudžius Lontoon MM-kilpailuissa vuonna 2017. |  |
Maa:  Liettua
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | kiekonheitto |  |
|  Pronssia | Eugene 2022 | kiekonheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | kiekonheitto |  |
Andrius Gudžius (s. 14. helmikuuta 1991 Kaunas) on liettualainen kiekonheiton maailmanmestari.
Gudžius on menestynyt hyvin eri ikäluokkien arvokisoissa. Vuoden 2010 alle 20-vuotiaiden MM-kisoissa hän voitti kultaa. Alle 23-vuotiaiden Euroopan-mestaruuden hän voitti vuoden 2013 kisoissa Tampereella. Alle 18-vuotiaiden MM-kisoissa 2007 hän oli pronssilla.
Gudžius voitti maailmanmestaruuden Lontoossa 2017 ennätyksellään 69,21, jonka hän heitti toisella kierroksella. Berliinin EM-kilpailuissa 2018 hän sai kultaa tuloksella 68,46. Eugenen MM-kilpailuissa 2022 Gudžius saavutti pronssia tuloksella 67,55. Vuonna 2021 järjestetyissä Tokion olympialaisissa, Münchenin EM-kilpailuissa 2022 ja Budapestin MM-kilpailuissa 2023 hän sijoittui kuudenneksi, Zürichin EM-kilpailuissa 2014 kymmenenneksi sekä Rio de Janeiron olympialaisissa 2016 ja Dohan MM-kilpailuissa 2019 12:nneksi. Hän sai universiadipronssia Gwangjussa 2015.
Henkilökohtaiset ennätykset

Lähde: IAAF
Kiekonheitto: 69,59 (2018)